दवाई दुकानों के लाइसेंस नहीं बनने पर सौंपा ज्ञापन
अंबिकापुर| सरगुजा संभाग में दवाई दुकानों के लाइसेंस नहीं बनने पर एनएसयूआई ने छत्तीसगढ़ एवं स्वास्थ्य विभाग रायपुर के औषधि नियंत्रक को पत्र लिखा है। इसके साथ ही सरगुजा औषधि निरीक्षक को दिए गए प्रतिलिपि में एनएसयूआई ने बताया कि सरगुजा संभाग में जो भी औषधि निरीक्षक पदस्थ हैं, उनके द्वारा पिछले तीन महीने से यह जानकारी दी जा रही है कि विभाग द्वारा लाइसेंस अथारटी के नियुक्तियों की घोषणा की गई है, परंतु अभी तक उन्हें किसी प्रकार का कार्यभार लिखित रूप से नहीं सौंपा गया है। इसके अभाव में उनका कहना है कि हम लाइसेंस बनाकर नहीं दे सकते हैं। उनका कहना है कि यहां किसी भी अधिकारियों द्वारा सही जानकारी नहीं दी जा रही है। इस समस्या पर तत्काल ध्यान देने और जो भी एलए नियुक्त किए गए हैं उन्हें तत्काल कार्यभार दिया जाएै। इस ओर ध्यान नहीं दिए जाने पर एनएसयूआई ने आंदोलन करने की चेतावनी दी है। ज्ञापन सौंपने वालों में अमित पांडेय, अनमोल अम्बष्ट, ऋषभ पांडेय, रविंद्र, मंगलदेव आदि शामिल थे।
hin_Deva hin_Deva